На основу члана 58. Став 1 тачка 8. Статута општине Инђија-пречишћен текст („Службени лист општине Инђија“ бр 9/13) члана 8. став 1. Правилника о коришћењу службених возила („Службени лист општине Инђија“, број 16/2016 )

Општинско веће општине Инђија на седници одржаној дана 7.јула 2017. године, донело је

**ОДЛУКУ**

**I**

Путничко возило марке „FIAT MAREA“ регистарске ознаке IN-019-PU , власништво Општинске управе општине Инђија, даје се на привремено коришђење ЈКП „КОМУНАЛАЦ“ Инђија, и то на период од годину дана од дана потписивања записника о примопредаји возила.

**II**

Овлашћује се Председник општине да закључи Уговор о давању на привремено коришћење службеног возила из тачке I ове Одлуке, којим ће се уредити међусобна права и обавезе.

Овлашћује се начелник Општинске управе општине Инђија да, након закључења Уговора о давању на коришћење службеног возила, потпише записник о приморедаји возила из тачке I ове Одлуке.

**III**

Ову Одлуку објавити у „Службеном листу општине Инђија“.

**ОПШТИНСКО ВЕЋЕ**

**ОПШТИНЕ ИНЂИЈА**

Број:404-72/2017-III Председник,

Дана:7.јула 2017.године

И н ђ и ј а Владимир Гак

**OБРАЗЛОЖЕЊЕ**

Правни основ за доношење Одлуке садржан је у члану 58. став 1. тачка 8. Статута општине Инђија („Службени лист општине Инђија“ број 9/13) којим је регулисано да Општинско веће одлучује о прибављању и располагању превозних средстава и опреме веће вредности за потребе органа и организација.

Чланом 8 .став 1. Правилника о коришћењу службених возила („Службени лист општине Инђија“, број 16/2016 ) регилисано је да ради обављања службених послова и задатака, а на основу одлуке Општинског већа, возило се може дати на коришћење јавном предузећу, установи, организацији и привредном друштву чији је оснивач општина, на период не дужи од једне године.

ЈКП „КОМУНАЛАЦ“ из Инђије , обратио се Захтевом бр. 410-90/2017 од 03.07.2017. године, Општинском већу општине Инђија, са молбом да им се уступи на коришћење 3 путничка возила а све у циљу ефикаснијег обављања њихове редовне делатности.

Имајући у виду напред наведено, предлаже се Општинском већу општине Инђија да Одлуку усвоји у тексту како је дат у материјалу.

**ОПШТИНСКА УПРАВА**

**ОДЕЉЕЊЕ ЗА ОПШТУ УПРАВУ И ЗАЈЕДНИЧКЕ ПОСЛОВЕ**